Document ID: 32002D0482

Komisijos sprendimas
2002 m. birželio 21 d.
iš dalies pakeičiantis Sprendimą 93/52/EEB, nustatantį, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantį oficialiai bruceliozės neapimtos valstybės narės arba regiono statusą
(pranešta dokumentu Nr. C(2002) 2213)
(tekstas svarbus EEE)
(2002/482/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [1] su paskutiniais pakeitimais, padarytais Komisijos sprendimu 2002/261/EB [2], ypač į jos A priedo 1 skyriaus II dalį,
kadangi:
(1) Italijos Bolzano provincijoje apie bruceliozės susirgimus buvo privaloma pranešti mažiausiai penkerius metus ir ne mažiau kaip 99,8 % avių ir ožkų ūkių buvo pripažinti oficialiai brucelioze neapimtais ūkiais,
(2) Be to, Bolzano provincija įsipareigoja laikytis Direktyvos 91/68/EEB A priedo 1 skyriaus II dalies 2 punkto nuostatų.
(3) Todėl Bolzano provincija turėtų būti pripažinta oficialiai brucelioze (B.melitensis) neapimta provincija.
(4) Todėl Komisijos sprendimas 93/52/EEB [3] su paskutiniais pakeitimais, padarytais Sprendimu 2001/292/EB [4] turėtų būti atitinkamai pakeistas.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2002 m. birželio 21 d.

Labels: 10
0
5
6